
Nr.22697/08.09.2026
                     ANUNȚ
Serviciul Public de Salubrizare, din subordinea consiliului local Slănic-Moldova, organizeazã concurs de recrutare,  conform  prevederilor Hotărârii Guvernului nr. 1336 din 28 octombrie 2022 și în baza art. XXII alin. (3) lit. a) din Legea nr. 141/2025, a următoarelor posturi contractuale  de  execuție vacante:
· ȘEF SERVICIU -1 post,  periodă nedeterminată , cu durată normală a timpului de muncă de 8 ore/zi, 40 ore/săptămână în cadrul Serviciului Public de Salubrizare, , din subordinea Consiliului Local al orașului Slănic-Moldova. 
· MUNCITOR CALIFICAT TREAPTA  I (electrician)  -1 post, periodă nedeterminată , cu durată normală a timpului de muncă de 8 ore/zi, 40 ore/săptămână în cadrul Serviciului Public de Salubrizare, Compartiment Transport pe cablu, din subordinea Consiliului Local al orașului Slănic-Moldova.
· MUNCITOR CALIFICAT TREAPTA I (mecanic de întreținere și reparații)  -1 post, periodă nedeterminată , cu durată normală a timpului de muncă de 8 ore/zi, 40 ore/săptămână în cadrul Serviciului Public de Salubrizare, Compartiment Transport pe cablu, din subordinea Consiliului Local al orașului Slănic-Moldova.
· MUNCITOR CALIFICAT TREAPTA I (instalator)  -1 post, periodă nedeterminată , cu durată normală a timpului de muncă de 8 ore/zi, 40 ore/săptămână în cadrul Serviciului Public de Salubrizare, Compartiment Transport pe cablu, din subordinea Consiliului Local al orașului Slănic-Moldova.
CONDIȚII SPECIFICE PENTRU POSTUL DE ȘEF SERVICIU:
· studii universitare de licență absolvite cu diplomă de licență sau echivalentă în domeniul științelor juridice, economice, inginerești;

· vechime în specialitatea studiilor - minim 5 ani;

· capacitatea de  adaptare la programul de lucru sâmbata și duminica;

· cunoștinte de operare pe calculator.
CONDIȚII SPECIFICE pentru postul de muncitor calificat treapta I(electrician):
· nivelul studiilor-studii medii/generale, tehnice sau școală profesională;
· vechime în muncă - minim 5 ani;

·  curs/atestat/certificat,calificare/specializare în domeniul electric,energetic,electronic;

· capacitatea de  adaptare la programul de lucru sâmbata și duminica.
CONDIȚII SPECIFICE pentru postul de muncitor calificat treapta I(mecanic de întreținere și reparații):
· nivelul studiilor-studii medii/generale, tehnice sau școală profesională;
· vechime în muncă - minim 5 ani;
· curs/atestat/certificat,calificare/specializare mecanic; 

· capacitatea de  adaptare la programul de lucru sâmbata și duminica.
CONDIȚII SPECIFICE pentru postul de muncitor calificat treapta I(instalator)
· nivelul studiilor-studii medii/generale, tehnice sau școală profesională;
· vechime în muncă - minim 5 ani;

· curs/atestat/certificat,calificare/specializare instalator;
· capacitatea de  adaptare la programul de lucru sâmbata și duminica.
CONDIȚII GENERALE DE PARTICIPARE:
     Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

   PENTRU ÎNSCRIEREA LA CONCURS CANDIDAŢII VOR PREZENTA UN DOSAR CARE VA CONŢINE URMĂTOARELE DOCUMENTE CONFORM ART.35 DIN HG 1336/2022:
a)formular de înscriere la concurs,conform modelului prevăzut pe site-ul instituției, 

( www.primariaslanicmoldova.ro ) sau la secretarul comisiei de concurs.  
b)copia actului de identitate sau orice alt document care atestă identitatea, potrivit legii, aflate în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului conform anexei nr.3 din H.G. nr.1336/2022;

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
   Modelul orientativ al adeverinţei menţionate la lit. e) este prevăzut în anexa nr. 3 din HG 1336/2022 și pe site-ul Primăriei orașului Slănic-Moldova.

   Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

    Copiile de pe actele prevăzute la alin. (1) lit. b)-e), precum şi copia certificatului de încadrare într-un grad de handicap prevăzut la alin. (3) din HG 1336/2022 se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

     În cazul în care candidatul depune o declarație pe propria răspundere că nu are antecedete penale,în locul certificatului de cazier judiciar sau după caz extrasul de pe cazierul judiciar și este admis la selecția dosarelor, are obligația de a completa dosarul de concurs cu originalul documentului, anterior datei de susținere a primei probe a concursului.
       Actele prevăzute  vor fi prezentate şi în original în vederea verificării conformităţii copiilor cu acestea.

    Bibliografia și tematica pentru  postul de ȘEF SERVICIU  va consta în:
1. Legea nr. 51/2006 a serviciilor comunitare de utilități publice, republicată, cu modificările și completările ulterioare 

Tematica: Cap. I, II, III și IV 
2. Legea nr. 101/2006 a serviciului de salubrizare a localităților, republicată, cu modificările și completările ulterioare 

Tematica: Cap. I, II, III, IV și VI 
3. OUG nr. 92/2021 privind regimul deșeurilor, cu modificările și completările ulterioare 

Tematica: Cap. I, II, III, VI, VII și Anexele 1-8 
4. Legea nr. 319/2006 a securității și sănătății în muncă, cu modificările și completările ulterioare 

Tematica: cap. I-VII, IX-XI

5. ORDIN nr. 99 din 20 februarie 2003 pentru aprobarea Prescripţiei tehnice PT R 9-2003, editia 1, "Cerinţe tehnice privind utilizarea instalaţiilor de transport pe cablu pentru persoane - telescaune"

Tematica: Prescripţia tehnica din 20 februarie 2003 PT R 9-2003 privind utilizarea instalaţiilor de transport pe cablu pentru persoane - telescaune*)

6. Ordonanța de urgență a guvernului nr.57/2019 privind Codul administrativ;

Tematica TITLUL III:Personalul contractual din autoritățile și instituțiile publice
7.Legea nr.273/2006 privind finanţele publice locale, cu modificările şi completările ulterioare.

 Tematica Capitolul I Dispoziţii generale, Capitolul II Principii, reguli şi responsabilităţi,   Capitolul III Procesul bugetar,   Capitolul IV Împrumuturi, Cap. V - Finanţarea instituţiilor publice;

    Bibliografia și tematica pentru  posturile de  MUNCITORI CALIFICAȚI  I  va consta în:
1. Ordonanța de urgență a guvernului nr.57/2019 privind Codul administrativ;
Tematica TITLUL III:Personalul contractual din autoritățile și instituțiile publice;

2. LEGEA nr. 307 din 12 iulie 2006 (*republicată*) privind apărarea împotriva incendiilor cu modificările și completările ulterioare

Tematica:Capitolul I și  Capitolul II Obligaţii privind apărarea împotriva incendiilor Secţiunea 1 Obligaţii generale
3.LEGEA nr. 319 din 14 iulie 2006 securității si sănătății în muncă, cu modificările și completările ulterioare 

Tematica: cap. I-VII

4. ORDIN nr. 99 din 20 februarie 2003 pentru aprobarea Prescripției tehnice PT R 9-2003, ediția 1, "Cerințe tehnice privind utilizarea instalațiilor de transport pe cablu pentru persoane - telescaune" 

Tematica: Prescripţia tehnica din 20 februarie 2003 PT R 9-2003 privind utilizarea instalaţiilor de transport pe cablu pentru persoane - telescaune*)

Nota:Se vor avea în vedere formele la zi ale actelor normative din bibliografie.

Concursul se organizează la sediul Primăriei orașului Slănic-Moldova, str.Vasile Alecsandri, nr.4 și va consta în selecția dosarelor de înscriere, proba scrisă și interviu după următorul calendar:  

· Dată publicare anunț: 09.09.2026;
· Depunere dosare candidați : 09.09.2026-22.09.2026, ora 16.00;

· Selecția dosarelor:  în termen de două zile lucrătoare de la data expirării termenului de depunere a dosarelor;
· Proba scrisă: 30.09.2026 ora  10.00;
· Interviul: în  termen de 4 zile lucrătoare de la data susţinerii probei scrise;

· Comunicarea rezultatelor, la fiecare probă în termen de o zi lucrătoare de la data de fonalizării probei;
· Depunere contestații, la fiecare probă în termen de o zi lucrătoare de la data afișării rezultatelor;

· Comunicarea rezultatelor contestațiilor în termen de o zi lucrătoare de la data depunerii contestațiilor;

· Comunicarea rezultatelor finale în termen de o zi lucrătoare de la data afișării rezultatelor soluționării contestațiilor pentru ultima probă.
  Relații suplimentare se obțin  la sediul U.A.T. oraș Slănic-Moldova:

   -Compartiment Resurse Umane, cons. Moraru Mihaela-Rozalia, telefon 0234/348119 int. 28.

   -E-mail:  salubrizare@primariaslanicmoldova.ro          

   -Web:  www.primariaslanicmoldova.ro     

PRIMAR

Benone Moraru
                                                                                            Întocmit,

                                                                                                      Cons.Moraru Mihaela-Rozalia
                                                                                                                             Vizat CFP

                                                                                                                 Scurtu Mihaela Alina

